Det var mer interesse for college football, men innen slutten av andre verdenskrig hadde profesjonell amerikansk fotball begynt å nå tilskuertallene college football hadde. Regelendringer og innovasjoner som T-formasjonen førte til et spill med høyere tempo og flere scoringer. Ligaen utvidet seg også vestover; i 1945 flyttet Cleveland Rams til Los Angeles og ble det første laget fra en av de store ligaene på vestkysten. I 1950 godkjente NFL tre nye lag–Cleveland Browns, San Francisco 49ers og Baltimore Colts–fra den nedlagte All-America Football Conference, og utvidet dermed til 13 lag. I tre måneder i 1950 brukte ligaen navnet før det ble endret tilbake. I 1958 møttes Baltimore Colts og New York Giants i «The Greatest Game Ever Played» for ligamesterskapet. Det var den første kampen med nasjonal TV-dekning og med en spennende avslutning på kampen økte den ligaens popularitet.